Luptătoarea Mariana Drăguțan a reușit să se califice la Jocurile Olimpice 2024
Luptătoarea Mariana Drăguțan a reușit să se califice la Jocurile Olimpice de la Paris. Anunțul a fost făcut vineri seara, 10 mai, de către Comitetul Național Olimpic al R. Moldova.
În meciul decisiv, eleva lui Andrei Chiperi a dispus de tripla campioană europeană, maghiara de origine rusă, Sztalvira Orsos. Drăguțaan a concurat la categoria de greutate de 53 de kg.
Astfel, în total 11 sportivi moldoveni au reușit să se califice la Jocurile Olimpice de la Paris 2024: Dan Olaru, Daniela Cociu și Maria Olărașu, Serghei Tarnovschi, Anastasia Nichita, Irina Rângaci, Alisa Glinca, Victor Ciobanu, Marin Robu, Valentin Petic și, respectiv, Mariana Drăguțan.
Sportivii care vor participa la turneele de calificare pentru Jocurile Olimpice de la Paris din 2024, dar și cei care au obținut deja calificări, vor beneficia de servicii specializate de asistență medicală și psihologică.Publicitate
Pentru Jocurile Olimpice și Paralimpice de la Paris, Guvernul va acorda următoarele premii de performanță:
– pentru medalia de aur – 3 milioane de lei;
– pentru locul II – 2,6 milioane de lei;
– pentru locul III – 2 milioane de lei;
– pentru locurile IV-VIII – între 600 și 200 de mii de lei.